ખેતીની જરૂરિયાતો દાતરડાં,દાતરડી,કોશ,કોદાળી,પાવડા જેવા લોખંડી સાધનો માટે લુહારો અને જરૂરી હળ-લાકડાં માટે સુથારો કામ કરતા. ખેતીમાંથી ઉત્પન્ન થયેલ કાચા માલમાંથી જરૂરી રૂપાંતર કરનારી તેલઘાણીઓ, કપાસ લોઢવાના ચરખા, અને કાપડ વણવાની શાળો ઉપરાંત ગામમાં વસતા લોકોની નાની-મોટી જરૂરિયાતો સંતોષવા દરજી, મોચી, કુંભાર, કડિયા, વાળંદ, ઢોલી, ગોર, હવાડિયો, ગૉરી, પૂજારી અને મજૂરો-દરેક ગામડે જરૂરિયાતના પ્રમાણમાં વસતાં.